Man se lyk deur gemeenskap opgegrawe | Maroela Media
Die liggaam van ŉ man van Limpopo wat ŉ week gelede begrawe is, is deur inwoners opgegrawe en buite sy huis neergesit.
“Die inwoners glo dat Glen Mthimuhulu (30) se familie die verkeerde man begrawe het,” het kol. Ronel Otto, woordvoerder van die polisie, gesê. “Hulle het die afgelope naweek die oorskot opgegrawe en die kis voor sy familie se huis in Shawela, buite Giyani, gaan neersit.”
ŉ Privaat lykshuis is ontbied om die liggaam te verwyder.
Mthimuhulu het glo sy suster in Augustus besoek. Hy het later die aand ŉ partytjie bygewoon en nie teruggekeer nie. “Sy suster het sy liggaam agt maande later in die staatslykhuis uitgeken,” het Otto gesê. Dit wou voorkom of hy deur ŉ motor getref is.
Hy is op 18 Mei begrawe. Lede van die gemeenskap het die familie daarvan beskuldig dat hulle die verkeerde persoon begrawe het.
ŉ Saak van grafskending en opsetlike saakbeskadiging word ondersoek. -SAPA
Lekker ou afrika, hoe meer dae, hoe meer dinge.